钦定古今图书集成/方舆汇编/边裔典/第052卷 > 三国
## 钦定古今图书集成/方舆汇编/边裔典/第052卷 > 三国

《依耐国》，三国时属于疏勒。

按：《魏志注西戎传》云云。

汉

### 武帝 年始通使于难兜

按《汉书武帝本纪》，不载。按《西域传》：“难兜国，王治去
长安万一百五十里。户五千，口三万一千，胜兵八千
人。东北至都护治所二千八百五十里，西至无雷三
百四十里，西南至罽宾三百三十里，南与婼羌、北与
休循、西与大月氏接。种五谷、蒲萄诸果，有银铜铁，作
兵与诸国同属罽宾。”

〈注〉刘奉世曰：“按婼羌小国，最近阳关，去长安六千里耳，在都护之东。而此难兜去长安且万里，东北行数千里乃至都护，安得与婼羌相接？必误。”

汉

### 武帝 年始通使于小宛

按《汉书武帝本纪》，不载。按《西域传》：“小宛国，王治扜
零城，去长安七千二百一十里。户百五十，口千五十，
胜兵二百人。辅国侯、左右都尉各一人。西北至都护
治所二千五百五十八里，东与婼羌接，辟南不当道。”